Folketing
2006-05-11

Der ligger virkelig en politik der, som er interessant og meget relevant at tage fat på. Hvad er status for Århus med hensyn til havn, godstrafik og søtransport? Noget, vi også bliver nødt til at kigge på, er vel fly. Vi kan tage passagerafgiften. Den er selvfølgelig for passagerer, men vi går i en retning, hvor vi reducerer udgifterne til fly. Vi tror på, at vi, når vi ser miljømæssigt på det, ikke skal gå den vej. Vi skulle nok snarere gå den modsatte vej. Vi er meget fornøjede over, at der er vilje til sammen at gå i dybden med det her, og glæder os til at begynde at bokse om de enkelte områder.